b'\n_START_ARTICLE_\nBoushra Yahya Almutawakel\n_START_SECTION_\nCarrera professional\n_START_PARAGRAPH_\nAlmutawakel vivia als Estats Units durant l\'atac a les torres bessones de l\'11 de setembre de 2001, cosa que la va fer centrar-se en la percepci\xc3\xb3, tant positiva com negativa, que es tenia dels \xc3\xa0rabs i musulmans. Va col\xc2\xb7laborar amb l\'escriptora egipcis Nawal El Saadawi, qui va afirmar que "les dones que porten un hijab o nicab son iguals que les dones que porten maquillatge en el sentit que totes amaguen la seva identitat" i va tractar d\'interpretar les idees de l\'escriptora a trav\xc3\xa9s de la fotografia. La seva "s\xc3\xa8rie del Hijab" explora la percepci\xc3\xb3 de les dones en particular i inclou fotografies de la nina "Fulla", una nina molt similar a la Barbie per nenes musulmanes. _NEWLINE_Els seus treballs tamb\xc3\xa9 examinen com les dones iemenites han cobert el seu cos durant el passat i en el present. En les discussions sobre l\'\xc3\xbas del nicab, va afirmar "Vull ser molt cautelosa per no ampliar l\'estereotip, difonent imatges negatives retratant sobre el hijab o vel en mitjans occidentals. Especialment la noci\xc3\xb3 que la majoria o totes les dones que porten hijab o vel son febles, oprimides, ignorants o retr\xc3\xb2grades"._NEWLINE_Un altre projecte ensenyava dones vestides amb els vestits tradicionals masculins. Almutawakel explicava "la roba tradicional masculina \xc3\xa9s for\xc3\xa7a similar als vestits de les dones: llarg, ample, modest i sovint amb el cap tapat. El focus en els mitjans occidentals \xc3\xa9s sempre en com vesteixen les dones i jo volia canviar aquesta noci\xc3\xb3"._NEWLINE_Ha treballat com a fot\xc3\xb2grafa pel British Council, CARE i les Nacions Unides. Tamb\xc3\xa9 ha treballat per l\'ambaixada del Iemen  a Washington com a consultora en afers culturals i pel govern el Iemen al ministeri de drets humans centrada en els problemes de les dones._NEWLINE_El 2018 va apar\xc3\xa8ixer a la llista de la 100 Women BBC.'